### Resumé

*Gentænkning af den kollektive trafik er i proces med fastlægges af de konkrete køreplaner, hvorefter busoperatøren kan planlægge den endelige kørsel, så de nye køreplaner kan tages i brug fra sommeren 2024. Forvaltningen foreslår at gennemføre en toårig prøvehandling, hvor der etableres en ny linje 11A, som betjener virksomhederne omkring Grundet Ringvej, Dandy Business Park, [adresse] og [adresse]. Udgifterne til prøvehandlingen finansieres af midler fra gentænkningen af den kollektive trafik, innovationspuljen samt bidrag fra partnerskab blandt virksomheder.*

### Sagsfremstilling

Som led i gentænkningen af den kollektive trafik, foreslår Teknik & Miljø at gennemføre en toårig prøvehandling. Formålet med prøvehandlingen er at gøre det mere attraktivt at tage den kollektive trafik til erhvervsvirksomhederne i og omkring [adresse].

Ruten benævnes linje 11A og vil betjene erhvervsområderne omkring Grundet Ringvej, Dandy Business Park og det nye Privathospital Mølholm, som flytter ind på [adresse]. Privathospital Mølholm oplyser, at de flytter ind ca. 1 juli 2025 og ser frem til, hvis det er muligt at betjene hospitalet med kollektiv trafik.

Flere virksomheder er interesseret i en god kollektiv trafikbetjening af området til deres medarbejdere og gæster blandt andet af hensyn til virksomhedernes ESG-certificering. Vejle Kommune vil gerne indgå i et partnerskab med virksomhederne om, at i en periode at øge frekvensen på den kollektive trafik for at understøtte mulighederne for at give medarbejderne et reelt alternativ til bilen.

Forvaltningen ser interessen fra erhvervsområderne, hospitalet og et potentielt partnerskab som en mulighed for at afprøve tankerne om øget frekvens i et område med potentielt mange kunder, som en prøvehandling i relation til grundtankerne i gentænkningen af den kollektive trafik. Samtidig spiller det ind i intentionerne i grønt visionstillæg til mobilitetsplan, hvor kollektiv trafik er et vigtigt element i den samlede mobilitet.

[adresse] bliver fra den 28. juni 2024 på hverdage betjent af linje 11 der kører VTC – [adresse] - Grundet – Grundet Ringvej – RCV. Der er time drift i tidsrummet kl. 5.30 til 9.30 og kl. 14.00 – 17.00 Rejsetiden mellem VTC og [adresse] vil være ca. 20 minutter.

For at ruten til erhvervsområderne skal være attraktiv, uden en for lang rejsetid, vil linje 11A have et mere direkte forløb til erhvervsområderne. Ruteforløbet for linje 11A vil være VTC – [adresse] – Grundet Ringvej – Dandy Business Park – [adresse] – [adresse] - VTC. Rejsetiden mellem VTC og [adresse] vil være ca. 14 minutter. Linjen skal køre to gange i timen i tidsrummet kl. 7.00 til 9.30 og kl. 15.00 – 17.00. Dette vil give 20 minutters drift på Grundet Ringvej ud til [adresse], mens virksomhederne på [adresse] og [adresse] betjenes to gange i timen. Med oprettelse af linje 11A vil frekvensen mellem Bilka og VTC øges i de nævnte tidsintervaller

I relation til prøvehandlingen arbejdes der desuden med busprioritering på en del af ruteforløbet. Busprioritering på ruten vil potentielt kunne optimere køreplanen og sikre rettighed og bedre køreplan i myldretidstrafikken.

### Økonomi

I følge Lov om Trafikselskaber §3b, må private virksomheder yde et tilskud til nye ruter eller afgange på eksisterende ruter til og fra virksomheden. Dandy Business Park er indstillet på at indgå et partnerskab med Vejle Kommune for at medfinansiere etablering af linje 11A

![](data:image/png;base64...)
Figur 1 Udgifter til etablering af 20 minutters drift til [adresse] pr. år.

Udgifterne foreslås finansieret ved:

![](data:image/png;base64...)

Figur 2 Finansiering af udgifterne til etablering af 20 minutters drift til [adresse]

Dandy Business Park har tilkendegivet, at de ønsker at indgå i et partnerskab med Vejle Kommune om finansiering af prøvehandlingen. Innovationspuljen bidrager til projektet pga. partnerskabet. Den resterende del finansieres af gentænkningen af den kollektive trafik fordi linjen bidrager med øget frekvens både til boligområdet i [adresse] samt samtlige virksomheder i tilknytning til Grundet Ringvej.

### Klima og resiliensvurdering

Kollektiv trafik kan transportere flere og er dermed til at reducere trængslen. Busserne er elbusser. Begge dele er med til at reducere mængden af C02

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** der gennemføres en prøvehandling fra 28. juni 2024 til 1. juli 2026, hvor der etableres 20 minutters drift til [adresse] i tidsrummet kl. 7.00 – 9.30 og kl. 15.00 – 17.00 på hverdage,

**at** prøvehandlingen evalueres i foråret 2026 med henblik på vurdering af den fortsatte drift af linje 11A, og

**at** udgifterne til etablering af prøvehandlingen finansieres af Dandy Business, innovationspuljen og midler til den kollektive trafik

### Beslutning

Godkendt, med bemærkning om at forvaltningen kan arbejde videre med en prøvehandling, hvor denne forløber i perioden fra 28. juni 2024 til 1. juli 2025, hvor prøvehandlingen evalueres i foråret 2025 med henblik på den fortsatte drift af linie 11A og finansieringen deles ligeligt mellem parterne.